Министерство образования и науки Республики Дагестан

Муниципальное казенное образовательное учреждение

«Основная общеобразовательная школа имени Г.Давыдовой»

План-конспект урока даргинского языка на тему:

"Синтаксис и пунктуация"

***Подготовила и провела учитель родного языка и литературы (даргинского ) Омарова У.А***

**Дарсла мурад**: мухIлила ва белкIла гъай гьаладяхI ардукни;

мухIлила ва белкIла гъайлизир декIар-декIарти кьяйдурти дузахънила шайчирти бурсидешуни дебадирути жура - журала бяркъла хIянчурби дурадеркIни; белчIунси материал тикрарбарни ва багьудила устадешунала ва бурсидешунала хIисаб касни.

**Чебаъла гIягIниахъала:** доска , мел , таблицаби , тестани , жузи:«Дарган мез» 5 кл., «Дарган мезла синтаксис»

Дугьбачиб хIянчи: лигIматуни, пасихIдеш, даршдус, мачни, дурчу мягIнала дугьби

**ЦархIилти предметуначил бархбас:** русский язык, Дагъиста литература,

суратикIни.

Нешла мез хIедалуси адам

КIарала пяхIбиубси галгагъуна сай.

**Дарсла башри.**

**I. Класс дарсличи хIядурбарни.**

Учитель: Салам дурхIни! ИшбархIи нушала дарган мезла дарс саби. ТIабигIятли адамлис гибти лигIматуназибад бегIла дурхъаси гIягIниси давла саби нешла мез.Нешла мез хIедалуси адам кIарала пяхIбиубси галгагъуна сай.

ДурхIя:

Савли жявли алзулра,

Дила буруш ибгулра,

Зарядкара дарили,

ДяхI-някъ дирцес аркьулра.

Някъби, лихIби, хъяб, цулби

Ункъли умудирулра,

Хъарсдарили бекIла гъез,

КьацIли укес кайрулра.

Учитель:

Жуз, тетрадуни, кьалам

Портфельлизи кадихьа,

Сари гьанна хIед илди

СекIал бегIла гIягIнити.

Сумкализиб леб ручка,

Резинка, сурат жагал,

Жуз ва тетрадь ца-чумал.

Ца, кIел, хIябал, авал, шел

БелхIун школа, белхIун,

БелхIун шаласи класс,

Разити зянкъли xIepa

Лерил дучира нуша.

ДурхIя:

ДакIира школализи,

Кадиира дарсличи,

ЛехIирхъули разили

Учительла гъайличи.

**II. Синтаксисличила баян тикрарбарни.**

Учитель: Нуша гъайдикIехIе ишбархIила дарсличир дарган мезлизиб дугьби дархдалсниличила ва предложениела каргьниличила гъайбикIуси гIилмула ца бутIаличила. ХIушала пикри хIясибли, селичила гъайдикIехIе нуша?

ДурхIя: Синтаксисличила.

Учитель: Бархьси саби. ИшбархIила дарсла тема саби:

**«Синтаксис ва пунктуация».**

Дарсла мурад: мухIлила ва белкIла гьай гьаладяхI ардукни; белчIудила материал тикрарбарни ва багьудлумала, устадешунала хIисаб касни. ДурхIни, гьанбиркахъехIе селис нуша синтаксис или дикIехIел. Чили буру, синтаксис или селис бикIарал?

ДурхIя: Синтаксис дарган мезлизир дугьби ва предложениеби каргьнила

кьяйдуртачила гъайбикIуси гIилмула ца бутIа саби.

Учитель: Синтаксис гъайбикIуси саби предложениела цалабикниличила, илала журабачила, илизир дугьби дархдалснила ва предложениеби сари-ургар цализи ца дархдалсниличила. Синтаксислизи уржили бархбаси саби пуктуация. Ил гъайбикуси саби дугьби ва предложениеби ургар багьлабирнила ишараби кадалтниличила.

**III. МухIлила гъай гьаладяхI ардукни.**

Багьлабирнила ишарабачила баян.

Учитель: Багьлабирнила ишарабала ВатIайзи буйгIуси саби Греция. ВецIъибил даршдусла байхъудуслизир илар дакIудиубти сари багьлабирнила ишараби . Xlepa итхIели Грецияла гIялимтани чула белкIаназир дузахъулри ишдигъунти багьлабирнила ишараби: точка (.) ва точка ва запятой (;).1956-ибил дуслизир кадизахъуртири илди дузахънила кьяйдурти. ИшбархIи белкIлизир дузахъули лер гIергъити ишараби:

1.(.) 4.(;) 7.(?) 10. (;)

2. (,) 5.(!) 8. (\*)

3. (...) 6. («») 9. (-) 12.Абзац

Багьлабирнила ишараби вегIлис дигуси мерла кадалтес асубируси ахIен. Предложениела мягIнализиб ца запятаяли бируси саби халаси барсдеш акIахъес. Масала: «Кавшес асухIебирар ватес». Цаибил девлис гIергъи нушани запятая кабатахIелли («Кавшес, асухIебирар ватес»), нушани адамличи уркIецIи хIебарили, ил каршулира. КIиибил девлис гIергъи запятая кабатахIелли («Кавшес асухIебирар, ватес»), адамлис жан пешкеш дирулира. ХIебиалли, дурхIни, илгъуна халаси асар предложениела мягIнализиб бируси ишара, дебали пикридухъи кабалтес гIягнили саби. Багьлабирнила ишарабани, гьимирличи мачниван, дугьби предложениелизи дуцахъес, каргьахъес кумек биру. Илдани текст гьамадбиру, зайбикIахъу. Дугьби кьяйда ишарабира делчIес вируси сай. ГIе, гIе, делчIес вируси сай. Мисаллис кайсехIе В.Гюгола кагъар, суненира «Отверженный» бикIуси романла издательличи бархьибси:«?» Издательлира гъай агарси кагъар чарбатур:«!» Сегъунти пикруми илдани аргъахъиба цализи ца? Ашкарлирагу, В. Гюголи: «ГIяхIбизуру? Асубирару дуракаэс?» Жавабли биалли: «Дугьби агара! ЛебгIеб гIяхIси саби! Гъамли ил дурабулхъан!» Марлира, багьлабирнила ишараби нушала кумекчиби сари. Илдани жура-журала хIялани, хьулани, пикруми, баркьудлуми саркъахъили чедиахъу. Пикридухъенаягу xlyшa, сен-сен бирибал мезлизир илди агарти диаллири! Жуз ца предложение кьяйда, яра цалис гIергьи ца багьлабирнила ишараби. Чула мер хIебуциб запятаябанира тест булъуси саби. Масала: Ну къапуличи гъамиубра разиси гъямличил, набчи дуцIбухъун цIудара хя.

Яра мисаллис кайсехIе ишгъуна назму: (дурхIнази белчIахъес)

Дебали-дебали

Тамашала сурат:

Шила дублаб хIеркI

ЦIали алки

Чила сабил хъали

ГIяргIяс гIергъибики;

Хя саби

Къаркъа някълаб

Урши сай

Ваца бергес хIядурли,

Жита саби

Хабурта учIули,

Ухъна сай

Арцурли гIяшли,

ЧатIали тIама сари

-Запятая кабати

Сунела мерла,-или.

Учитель: Сен къиянбулхъулив назмула мягIна аргъес?

Ученик: Сунела мер хIебуцибси запятаяли ил булъули саби.

Учитель: Чарбая сунела мерла запятая ва саркъахъили белчIая назму.

ХIянчи таманбиубхели, синтаксисличила гъай даимдарес.

Учитель: Синтаксислизир руркъути сари дугьбала цалабикуни ва предложениеби. Гьари гьанбикахъая селис нуша дугьбала цалабик или дикIехIел.

Ученик: КIел яра имцIати дугьбас дугьбала цалабик или бикIар. Ил пайдалабиру секIа лишан, хасдеш, мягIна гIячикъбарес.

Учитель: Селичибли декIарбулхъана дугьбала цалабик предложениелизибад?

Ученик: Предложениели селичила - биалра таманси пикри иргъахъу. Масала: Аргъ бугIярбикIули саби.

Учитель: Сегьунти кIел кьукьяличи дуртIара предложениела членти? Бурая илдачила баян.

Ученик: Предложениела дирар бекI членти ва кIиибил даражала членти.

БекI членти сари КIиибил даражала членти

подлежащее определение

сказуемое дополнение

объект аги-кьяйда.

**VI. БелкIла гъай гьаладяхI ардукни.**

Предложениеби суалти хIясибли кIиибил даражала членти имицIадирули тIинтIдарес.

(Сегъуна?) яни бакIиб. (Сегъуна?) дяхIили ванза кIапIбариб. Арцанти ардякьун (Сегъунти?) улкнази. МиицIираг дигIяндикиб (Сегъуна?) пукьнази.

Учитель: Селис сарра нуша кIиибил даражала членти дикIути?

Ученик: БекI членти яра цархIилти кIиибил даражала членти баяндирути дугьбас кIиибил даражала членти или бикIар.

Учитель: Чуни иргъахъуси мягIна хIясибли, чум журала дирара предложениеби?

Ученик: Чуни иргъахъуси мягIна хIясибли предложениеби дирар

хабарла, суалла, амрула ва дигнила.

Ишди дугьби цаладяхъили предложение пикрибарая.

**V. Саркъахъили бучIнила ва хатIаби агарли лукIнила чебкадси хIянчи.**

Чедиахъути суратуни хIясибли предложение пикрибарес, белкIес тетрадунази ва синтаксический разбор барес . Масала: Синка, бецI, гурда ва гIяра - дугIла мицIираг сари.

Учитель: Сегъунти предложениеби дикIехIе ишдигъунти предложениебас?

Ученик: Ца журала члентар предложение или бикIар.

Учитель: Селис нуша ца журала членти или дикIехIе?

Ученик: Чуни ца суайс жаваб лугути ва сари ца девличи хъарихъути предложениела члентас ца журала членти или бикIар.

Учитель: Дурчу мягIнала дугьби или селис дикIехIе?

Ученик: Ца журала члентас гьалаб яра гIелаб бакIибси, цаван кумхаси девлис дурчу мягIнала дев или бикIар.

**VI. ЛукIнила хIянчи.**ГIергъиси предложение белчIес ва белгибарес се членни биубли бакIилил «дурхIни» ибси дев.

ДурхIни, гIяхIил дучIули багьуди касая.

Ученик: ДурхIни ибси девли чебиахъули саби гьайикIуси чичи дугьаизурлил. Ил дугьабиз саби. Предложениелизиб дугьабиз запятаяличил декIарбиру, гъайлизиб-интонацияличил. Ил предложениела член ахIен.

**VII. ДелчIеная гIергъити предложениеби.** Чула цалабикни хIясибли илди сегъунти сари?

Дуги бакIиб. (Царка)

Закир зубарти рурхIескадииб.(Царка)

Чедир гьандушиб предложениебазирад учидяхъ предложениеби дарая ва тетрадунази делкIеная, предложениела бекI членти декIардирули ва багьлабирнила ишараби кадалтули.

(Дуги бакIиб, ва закир зубарти рурхIескадииб.)

ДяхIи бариб. Ил жявли бацIиб. (ДяхIи бариб, амма ил жявли бацIиб.)

Учител: Учибяхъ предложение или селис бикIара? Сен-сен цаладикили царка предложениеби учибяхъ предложениелизи?

**VIII. Багьлабирнила ишараби кадалтнила чебкадси хIянчи.**

Багьлабирнила ишараби кадалтули, делкIеная гIергъити предложениеби. Гьарси гъай или селис бикIарал гьанбикахъая?

ИшбархIи ну киноличи аркьусира иб Амирли нешлизи Нешли набзи иб ИшбархIи хала нешличи гьаввакIи

**IX. Лерилра синтаксисличила дурибти кагахъни.**

Учитель: ИшбархIи нуша гъайдикIули калунра «Синтаксис ва пунктуация» бикIуси темаличила. Гьандикахъира дахъалгъунти баянти. Гьанна къантIли гьандиркахъехIе илди

(дурхIнази къантIли бурахъес бекIлидиубти баянтачила).

**X. Тестани** (бурсидешуни дебадарес)

1.ДурхIни чарбухъун. Се саби?

A. Дугьбала цалабик

Б. Учибяхъ дев

B. Дугьабиз

Г. Предложение

2.КIиибил даражала члентани бутIакьяндеш дирни-хIедирни хIясибли, предложениеби дирар ... журала.

А.2 Б.З

В.4 Г.1

3. Дубуртачибад дягI кабухъун. Предложениела жура.

А. Хабарла

Б. Суалла

В. Амрула

Г. Дигнила

4. Ца хьулчиличи белшунси ва ца таманси пикри иргъахъуси

предложениелис ... бикIар.

A. Дугьабиз

Б. Царка

B. Диалог

Г. Учибяхъ

5. КIел яра имицIати царка предложениелизибад бетаурси

предложениелис ... бикIар.

A. Гьарси гъай

Б. Царка

B. Учибяхъ

Г. Диалог

**XI. Ахтардибарни**. ХIянчи таманбиубхIели, дурхIнази ахтардибарахъес.

Умхьу.

ДурхIни кьиматлабарни

XI. Рефлексия.

**XIII. Хъули хIянчи**

БекIлидиубти синтаксисличила ва пунктуацияличила баянти тикрардарая.

Дарс таманбиуб. ГIяхIли каленая, дурхIни!